Aḥric wis sin yebda deg usebtar (128), deg-s ibeddel umsawal, yessusem umsawal amezwaru (Meẓyan) akken ad ikemmel alus umsawal wis sin, aya d ayen i d-ibanen s yimqimen iwṣilen, imiɣefi wayen i yesseggra awal umsawal amezwaru (Meẓyan) iḥekku-d ɣef Malḥa d wayen i as-d-teḥka deg-yiḍ ɣef tudert-is deg tseddart-a: Imi i d-teldi allen-is abrid amezwaru tella tṣebḥit akken i tefrari. Nniqal texlaɛ, mazal i yerkid wallaɣ-is, ur d-yewwi ara i yiman-is anda tella. Axxam ur t-tessin, argaz d tama-s.